شەفەق نیوز/ نێچیرڤان بارزانی سەرۆک هەرێم
کوردستان، ئمڕوو یەکشەممە، بانگواز  کۆمپانیا
هیندیەگان کرد ئەرا وەبەرهەمهاوردن لە هەرێم، و لەخود وەختەگە پەیماندا و پێشکەشکردن
ئاسانکاری و پشتکیرەگان ئەرایان.
ئەوەیش لە چەوپیکەفتن ئمڕووی هات وەگەرد بیرندار
سینگ یاداف باڵوێز هیند لە عراق، وەگورەی بەیاننامەی سەرۆکایەتی هەرێم.
بەیاننامەگە وتیش؛ لە کۆبونەوەگە باس لە پەیوەندیەگان
هیند وەگەرد عراق و هەرێم کوردستان کریا، و هەمیش 
رەوشەگان لە عراق وەگشتی، پەیوەندیەگان هەولێر- بەغداد، گفتوگۆ ئەرا چارەسەرکەردن
گرفتەیلی، پەتای کۆڕۆنا و کاریگەریەگانی و رەوش خەڵکە هیند لە هەرێم کوردستان.
هەردوگلاگە دووپاتکردن لە زیایکردن پاڵپشتی
پەیوەندیە ئابووریەگان و فراوانکردن بازرگانی لەناوبەین هەیند و عراق و هەرێم
کوردستان، و لەی باوەتە نێچیرڤان بارزانی جەختکرد ک کەرت تایبەت هیند توێنێد لە هەرێم
کوردستان بەرهەمهاوردن بکەێد و سەرمایەیان 
لە هەرێم کوردستان بخەنە کار ک گشت ئاسانکاری و پشتکیریەگان ئەرایان پێشکەش
کریەن.
